《厌原山中晓行》
宋代·裘万顷

碧鸡夜半声啁哳，唤起幽人步林樾。
秋高风露著群木，无数寒林泣明月。
松篁一径宛如画，石溜涓涓更清绝。
山巅便好结茅庐，莫待他年鬓成雪。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。